**RESYME` OG SPØRSMÅL FRA TALEN, 07.02.2021,**

**v/PASTOR JOHNNY OMDAL**

**TEMA: KOLOSSERBREVET; GUD KALLER OSS TIL BØNN**

Teksten er hentet fra

**Kol.4.2-6**

Ef.1.9-10

1.Pet.3.15

Ordspr.16.16

Paulus oppmuntrer menigheten til å be med visdom. Balansegangen mellom visdom, kunnskap og bønn har stor betydning for utfallet.

Generelt i dag, har mange mye kunnskap, men mange savner nærværet av Gud og den kraften han kan gi.

Paulus har en oppfordring til oss da han sier at vi skal være;

Utholdende i bønn – å ikke gi opp våre bønner, selv om vi ikke får synlige bønnesvar

Be med forventning- om at våre bønner vil gjøre en forskjell både i oss selv og andres liv. Vi må våge å be stort, for Gud er større enn vi noen gang kan forestille oss.

Våke og være klare- vær alltid klar for å forsvare troen. På samme måte være klar for å dele evangeliet med andre. Å tenke at vi en dag skal møte Jesus, gjør at vi ber om frelse for andre.

Være vise når vi deler evangeliet- Be om kunnskap og visdom slik at vi kan dele evangeliet på den måten at mennesker tar det imot. De gode nyhetene om at Jesus elsker oss til tross for alle våre feil og mangler.

Be med takk- aldri slutte å takke for det Jesus har gjort for oss

Det er vanskelig å få evangeliet til å gå frem uten bønn. La oss derfor be Gud lede oss hver dag, med visdom og innsikt i våre bønner.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.